# Lúdas Matyi *színes magyar animációs film, 1977, rendező: Dargay Attila, 70 perc*

rendező: Dargay Attila  
  
Ajánlott korosztály: 1–4. osztály

**Tantárgyi kapcsolatok:** magyar nyelv és irodalom, vizuális kultúra, etika

**A film kapcsán feldolgozható témák:**

* igazság és igazságtalanság
* törvény és önkényuralom
* bátorság
* kapzsiság
* büntetés, bosszú
* önzetlenség, jószívűség

**Feldolgozást segítő kérdések:**

* Láttad már Dargay Attila, a Lúdas Matyi rendezőjének Az erdő kapitánya, a Vuk, a Szaffi, A hetedik testvér, a Pom Pom meséi, a Gusztáv és A három nyúl című animációs filmjeit?
* Milyen álruhákat ölt Lúdas Matyi?
* Mivel lehet változtatni a külsőnkön, mitől lesz valami álruha vagy jelmez?
* A Lúdas Matyi című mesefilmből kinek szeretnél leginkább beöltözni?
* Szoktál farsangkor jelmezt viselni? Ha igen, mi volt a kedvenced?
* Melyik jelenet volt rémisztő és miért?
* Melyik volt a kedvenc jeleneted és miért?
* Milyen Döbrögihez és Lúdas Matyihoz hasonló karaktereket ismersz?
* Mi a hasonló a Két bors ökröcske és a Lúdas Matyi történetében?

**Feladatok:**

* Találj ki további álruhákat Lúdas Matyinak, mondd el, hogy milyen lenne, rajzold le vagy játszd el!
* Sorold fel, hogy milyen állatok szerepeltek a rajzfilmben! Ezek közül az állatok közül melyikkel találkoztál  
  már és hol? (kertben, természetben szabadon, állatkertben stb.)
* Színezd ki a Lúdas Matyi feliratot! [Itt lehet letölteni](https://filmarchiv.hu/files/document/document/1148/Ludas_Matyi_szinezo.pdf).
* Rajzolj saját színezőt a Lúdas Matyi feliratról, és színezd ki!